CELEX: 62018CN0570
Language: el
Date: 2018-09-10 00:00:00
Title: Υπόθεση C-570/18 P: Αναίρεση που άσκησε στις 10 Σεπτεμβρίου 2018 η HF κατά της αποφάσεως που εξέδωσε το Γενικό Δικαστήριο (πρώτο πενταμελές τμήμα) στις 29 Ιουνίου 2018 στην υπόθεση T-218/17, HF κατά Κοινοβουλίου

17.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 455/20
            
         
      Αναίρεση που άσκησε στις 10 Σεπτεμβρίου 2018 η HF κατά της αποφάσεως που εξέδωσε το Γενικό Δικαστήριο (πρώτο πενταμελές τμήμα) στις 29 Ιουνίου 2018 στην υπόθεση T-218/17, HF κατά Κοινοβουλίου
      (Υπόθεση C-570/18 P)
      (2018/C 455/29)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: HF (εκπρόσωπος: A. Tymen, δικηγόρος)
      
         Αντίδικος κατ’ αναίρεση: Ευρωπαϊκό Κοινοβούλιο
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 29ης Ιουνίου 2018 στην υπόθεση T-218/17,
                  κατά συνέπεια,
               
            
                  —
               
               
                  να κάνει δεκτά τα αιτήματα που είχε προβάλει πρωτοδίκως η νυν αναιρεσείουσα και, επομένως,
               
            
                  —
               
               
                  να ακυρώσει την απόφαση του Ευρωπαϊκού Κοινοβουλίου της 30ής Ιουνίου 2016 με την οποία απορρίφθηκε το αίτημά της αρωγής,
               
            
                  —
               
               
                  να υποχρεώσει το αναιρεσίβλητο να καταβάλει χρηματική ικανοποίηση λόγω της ηθικής βλάβης της που υπολογίζεται ότι ανέρχεται κατά δίκαιη και εύλογη κρίση στο ποσό των 90 000 ευρώ,
               
            
                  —
               
               
                  να καταδικάσει το αναιρεσίβλητο στο σύνολο των δικαστικών εξόδων σε αμφότερους τους βαθμούς δικαιοδοσίας.
               
            
         Λόγοι αναιρέσεως και κύρια επιχειρήματα
      
      
                  —
               
               
                  Προσβολή του δικαιώματος ακροάσεως — Παράβαση του άρθρου 41, παράγραφος 1, στοιχείο α', του Χάρτη·
               
            
                  —
               
               
                  Παράβαση του άρθρου 41, παράγραφος 1, του Χάρτη — Παραμόρφωση των επιχειρημάτων της νυν αναιρεσείουσας — Παράβαση, εκ μέρους του πρωτοβάθμιου δικαστηρίου, της υποχρεώσεώς του αιτιολογήσεως·
               
            
                  —
               
               
                  Παράβαση του άρθρου 31, παράγραφος 1, του Χάρτη — Παράβαση των άρθρων 12α, παράγραφοι 1 και 3, και 24 του ΚΥΚ.
               
            Εξάλλου, η αναιρεσείουσα βάλλει κατά της αποφάσεως του πρωτοβάθμιου δικαστηρίου περί απορρίψεως του αιτήματός της αποζημιώσεως με το σκεπτικό ότι δεν ακυρώθηκε η προσβαλλόμενη απόφαση.